MINISTERUL SĂNĂTĂȚII MINISTERUL EDUCAȚIEI

**ORDIN**

**privind aprobarea Metodologiei pentru desfăşurarea concursului de admitere în rezidenţiat pe loc și pe post în medicină, medicină dentară și farmacie**

**sesiunea 19 noiembrie 2023**

văzând Referatul de aprobare nr………………………….. al Direcției Politici de Resurse Umane în Sănătate din cadrul Ministerului Sănătăţii,

având în vedere prevederile art.3 alin.(1) din Ordonanţa Guvernului nr.18/2009 privind organizarea şi finanţarea rezidenţiatului, aprobată prin Legea nr.103/2012, cu modificările și completările ulterioare

   în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare, şi al art.13 alin. (3) din Hotărârea Guvernului nr. 369/2021 privind organizarea şi funcţionarea Ministerului Educaţiei, cu modificările şi completările ulterioare

ministrul sănătăţii şi ministrul educaţiei

emit următorul

 **Art. 1**. - Se aprobă Metodologia pentru desfăşurarea concursului de admitere în rezidenţiat pe loc și pe post în medicină, medicină dentară și farmacie sesiunea 19 noiembrie 2023, prevăzută în Anexă care face parte integrantă din prezentul ordin.

 **Art. 2**. – Direcțiile de specialitate din Ministerul Sănătății, precum și Universitatea de Medicină și Farmacie „Carol Davila” din București, Universitatea de Medicină și Farmacie „Iuliu Hațieganu” din Cluj-Napoca, Universitatea de Medicină și Farmacie din Craiova, Universitatea de Medicină și Farmacie „Grigore T. Popa” din Iași, Universitatea de Medicină, Farmacie, Științe și Tehnologie „George Emil Palade” din Târgu Mureș și Universitatea de Medicină și Farmacie „Victor Babeș” din Timișoara vor duce la îndeplinire prevederile prezentului ordin.

 **Art. 3**. - Prezentul ordin se publică în Monitorul Oficial al României, Partea I.

 **MINISTRUL SĂNĂTĂȚII, MINISTRUL EDUCAȚIEI,**

**PROF.UNIV.DR.ALEXANDRU RAFILA LIGIA DECA**

|  |  |
| --- | --- |
| image001 | **ROMÂNIA****MINISTERUL SĂNĂTĂȚII****DIRECȚIA POLITICI DE RESURSE UMANE ÎN SĂNĂTATE****Serviciul de perfecționare în sănătate și recunoaștere****profesională în domeniul sanitar** |
| Strada Cristian Popișteanu, nr.1-3, sector 1, București, ROMÂNIA, cod poștal: 010024, e-mail: dprus@ms.ro  |

**Nr.REG1/19463/27 sept.2023**

 **APROB,**

 **MINISTRUL SĂNĂTĂŢII**

**PROF.UNIV.DR.ALEXANDRU RAFILA**

**REFERAT DE APROBARE**

La data de 19 noiembrie 2023 Ministerul Sănătăţii organizează concursul de adminere în rezidenţiat pe post şi pe loc în medicină, medicină dentară şi farmacie.

În conformitate cu prevederile art.3, alin (1) din Ordonanţa Guvernului nr. 18/2009 privind organizarea şi finanţarea rezidenţiatului, aprobată prin Legea nr. 103/2012, cu modificările şi completările ulterioare, Metodologia pentru desfășurarea concursului de rezidențiat se aprobă prin Ordin comun al ministrului sănătății și al ministrului educației.

 Metodologia este similară cu cea din anul 2022.

 În ziua de 7 sept.2023 și în ziua de 18 sept.2023 au fost organizate videoconferințe cu rectorii universităților de medicină și farmacie București, Cluj-Napoca, Craiova, Iași, Tg. Mureș și Timișoara. Această întâlnire a avut ca scop stabilirea unor probleme organizatorice, precum și finalizarea proiectului Metodologiei de concurs.

În urma acestor întâlniri s-a stabilit ca alegerea unui loc sau post să fie condiţionată de obţinerea unui punctaj minim de promovare de 65% din punctajul maxim realizat la nivel naţional pentru cele 200 de întrebări pentru fiecare domeniu. În acest sens cele 6 universități de medicină și farmacie și-u exprimat acordul scris.

În anul 2022, precum și în anii precedenți, acest procent a fost de 60%. Majorarea propusă are ca scop ridicarea nivelului de selecție a candidaților, mai ales în contextul în care cifrele de școlarizare pentru domeniul medicină dentară și respectiv domeniul farmacie, vor fi în corelație cu capacitatea de pregătire disponibilă comunicată de instituţiile de învăţământ superior cu profil medical acreditate, precum și Hotărârea Guvernului nr.403/4 mai 2023, publicată în Monitorul Oficial al României, Partea I la data de 5 mai 2023, prin care pentru anul universitar 2023-2024 cifra de școlarizare prin rezidențiat a fost stabilită la 5.400 locuri și posturi.

 Situația absolvenților promoție 2023 se prezintă astfel:

* medicină = 3.6740
* medicină dentară=1.183
* farmacie=893

Având în vedere cele de mai sus, am întocmit proiectul de Ordin privind aprobarea Metodologiei pentru desfăşurarea concursului de admintere în rezidenţiat pe loc și pe post în medicină, medicină dentară și farmacie sesiunea 19 noiembrie 2023, pe care vi-l supunem aprobării.

 În cazul în care sunteţi de acord, prezentul Ordin urmează a fi postat pe site-ul Ministerului Sănătății pentru transparență decizională, urmând ca ulterior să fie publicat în Monitorul Oficial al României, Partea I până cel târziu la data de 9 octombrie 2023, ținând cont de faptul că potrivit Proiectului prima zi de înscriere a candidaților este 11 octombrie 2023.

DIRECTOR

Dr.Mirela-VioletaSburlea-Târnoveanu

ȘEF SERVICIU CONSILIER

Gabriela Angheloiu Marilena Chivu

**FIŞĂ DE AVIZARE INTERNĂ**

 **ORDIN**

**privind aprobarea Metodologiei pentru desfăşurarea concursului de admitere în rezidenţiat pe loc și pe post în medicină, medicină dentară și farmacie**

**sesiunea 19 noiembrie 2023**

|  |  |  |  |
| --- | --- | --- | --- |
| STRUCTURA INIŢIATOARE | DATA SOLICITĂRII AVIZULUI | DATA OBŢINERII AVIZULUI | SEMNĂTURA ŞEFULUI STRUCTURII AVIZATOR |
| Direcția Politici de Resurse Umane în Sănătate |  |  |  |
| DIRECTOR Dr.Mirela-Violeta Sburlea-TârnoveanuȘEF SERVICIUGabriela Angheloiu |  |  |  |
| STRUCTURA AVIZATOARE |
| Direcţia Generală JuridicăServiciul Avizare Acte NormativeȘEF SERVICIUDana Constanța EftimieDIRECTOR GENERALIonuţ Sebastian Iavor |  |  |  |
|  |  |  |  |

Persoane responsabilă de elaborarea proiectului: M.Chivu, e-mail marilena.chivu@ms.ro